Diari Oficial de la Generalitat Valenciana


Sumari del DOGV 4569, del 20-08-2003 (2003/9081)

ORDE de 28 de juliol de 2003, del conseller de Sanitat, per la qual es creen els fitxers informatitzats .Mizar., .Retracv. i .Garantía de Calidad en el Proceso de Donación. i se suprimixen els fitxers .Donantes órganos. i .Trasplantes..
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/07/28/(1)/dof/vci/html**

### Dades del document

Número de DOGV
:   4569

Data del DOGV
:   20-08-2003

Secció del DOGV
:   I. DISPOSICIONS GENERALS

Número del document
:   2003/9081


Data del document
:   28-07-2003

Organisme emissor
:   Conselleria de Sanitat

Tipus de document
:   Ordre

Descriptors 

:   * base de dades
    * legislació
    * dades personals
    * administració regional

ORDE de 28 de juliol de 2003, del conseller de Sanitat, per la qual es creen els fitxers informatitzats ?Mizar?, ?Retracv- i ?Garantía de Calidad en el Proceso de Donación- i se suprimixen els fitxers ?Donantes órganos- i ?Trasplantes?. [2003/9081]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.
  
La disposició addicional primera de la mateixa llei, que regula la normativa que s'ha d'aplicar relacionada amb els fitxers preexistents, establix que hauran d'adequar-se a la llei orgànica esmentatda dins del termini de tres anys, a comptar des de la seua entrada en vigor. En eixe termini, les administracions públiques, responsables de fitxers de titularitat pública, hauran d'aprovar la pertinent disposició de regulació del fitxer o adaptar l'existent.
  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.
  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present orde té per objecte la creació i regulació dels fitxers informatitzats que se citen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades dels fitxers informatitzats esmentats poden exercir el seu dret d'accés, rectificació, i cancel·lació de dades, quan siga procedent, davant de l'òrgan que per a cada fitxer informatitzat es concreta en esta orde.
  
Article 4
  
Els responsables dels fitxers informatitzats advertiran expressament als cessionaris de dades de caràcter personal de l'obligació de dedicar-los exclusivament a la finalitat per a la qual se cedixen, de conformitat amb el que establix l'article 21 de la Llei Orgànica de Protecció de Dades de caràcter personal.
  
Article 5
  
D'acord amb el que establix l'article 20.3 de la mencionada llei se suprimixen els següents fitxers automatitzats de dades de caràcter personal anomenats Donantes órganos i Trasplantes, amb codis d'inscripció en el Registre General de Protecció de Dades 4562190916 i 5181501531.
  
Els responsables dels fitxers que se suprimixen procediran a esborrar les dades existents i, posteriorment, disposaran la destrucció dels suports físics que els contenien.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 28 de juliol de 2003
  
El conseller de Sanitat,
  
VICENTE RAMBLA MOMPLET
  
ANNEX
  
Conselleria de Sanitat
  
Direcció General d'Assistència Sanitària
  
MIZAR. Gestió d'Informes Clínics
  
1. Finalitat i ús del fitxer
  
Edició i gestió dels informes clínics de pacients en l'Hospital Universitari La Fe de València
  
Usos:
  
- Informe d'Urgències
  
- Informe d'Alta d'Hospitalització
  
- Informe de Seguiment de Consulta Externa
  
- Informe Quirúrgic.
  
2. Persones o col·lectius sobre els quals es pretén obtindre dades de caràcter personal.
  
Tots els pacients atesos en l'Hospital Universitari la Fe
  
3. Procedència, Procediment i suport per a la recollida de dades de caràcter personal
  
Procedència: la mateixa persona interessada o el seu representant legal
  
Procediment: exploracions diagnòstiques
  
Procediments terapèutics realitzats
  
Fitxer pacients de l'hospital
  
Suport: informàtic
  
4. Estructura bàsica del fitxer automatitzat i la descripció dels tipus de dades de caràcter personal que inclou.
  
Núm. de SIP;
  
Núm. d'història clínica
  
Núm. d'informe
  
Núm. d'episodi
  
Codi del facultatiu responsable
  
Codi de la persona que edita l'informe
  
Antecedents personals i familiars
  
Resultat de les exploracions
  
Procediments quirúrgics
  
Diagnòstics trobats
  
Circumstàncies a l'alta
  
5. Cessions de dades de caràcter personal i, si és procedent, les transferències de dades que es prevegen a països tercers.
  
No estan previstes
  
6. Òrgan responsable del fitxer
  
Direcció de l'hospital
  
7. Servicis o unitats davant els quals pogueren exercitar-se els drets d'accés, rectificació i cancel·lació.
  
Direcció de l'hospital
  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.
  
Conselleria de Sanitat
  
Direcció General d'Assistència Sanitària
  
Garantía de calidad en el proceso de donación
  
1. Finalitat i ús del fitxer
  
Definir la capacitat teòrica de donació d'òrgans segons el tipus d'hospital. Detectar les fugues durant el procés de donació. Analitzar les causes de pèrdues de potencials donants d'òrgans i descriure els factors hospitalaris que tenen impacte sobre el procés de donació.
  
Usos:
  
- Gestió i control sanitaris
  
- Investigació epidemiològica i activitats anàlogues.
  
- Fins científics, històrics o estadístics
  
- Gestió d'estadístiques internes
  
2. Persones o col·lectius sobre els quals es pretén obtindre dades de caràcter personal.
  
Donants d'òrgans i teixits en mort encefàlica.
  
3. Procedència, procediment i suport per a la recollida de dades de caràcter personal
  
Procedència: la mateixa persona interessada o el seu representant legal
  
Procediment: història clínica.
  
Suport: paper.
  
4. Estructura bàsica del fitxer automatitzat i la descripció dels tipus de dades de caràcter personal que inclou.
  
Salut
  
Núm. d'història clínica
  
Edat
  
Sexe
  
Data i causa de mort, patologies concomitants
  
5. Cessions de dades de caràcter personal i, si és procedent, les transferències de dades que es prevegen a països tercers.
  
Organització Nacional de Trasplantaments (MSC)
  
6. Òrgan responsable del fitxer
  
Direcció General d'Assistència Sanitària - Conselleria de Sanitat
  
7. Servicis o unitats davant els quals pogueren exercitar-se els drets d'accés, rectificació i cancel·lació.
  
Servici de Coordinació de Trasplantaments.
  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.
  
Conselleria de Sanitat
  
Direcció General d'Assistència Sanitària
  
RETRACV
  
1. Finalitat i ús del fitxer
  
Té per objecte cobrir les necessitats informatives que permeten conéixer la incidència, supervivència i altres aspectes relacionats amb l'extracció i el trasplantament d'òrgans i teixits, realitzats en els servicis sanitaris acreditats per a tal fi a la Comunitat Valenciana.
  
Usos:
  
- Gestió i control sanitari.
  
- Investigació epidemiològica i activitats anàlogues.
  
- Fins científics, històrics o estadístics
  
- Gestió d'estadístiques internes.
  
2. Persones o col·lectius sobre els quals es pretén obtindre dades de caràcter personal.
  
Donants i trasplantats d'òrgans i teixits.
  
3. Procedència, procediment i suport per a la recollida de dades de caràcter personal
  
Procedència: la mateixa persona interessada o el seu representant legal
  
Procediment: història clínica
  
Suport: paper
  
4. Estructura bàsica del fitxer automatitzat i la descripció dels tipus de dades de caràcter personal que inclou.
  
Salut
  
Nom i cognoms
  
Adreça (postal, electrònica)
  
Data de naixement
  
Edat
  
Sexe
  
Grup sanguini
  
Tipus de donant
  
Òrgans i teixits donats o trasplantats
  
Data i causa de mort
  
Diagnòstic.
  
Ocupació
  
5. Cessions de dades de caràcter personal i, si és procedent, les transferències de dades que es prevegen a països tercers.
  
Organització Nacional de Trasplantaments (MSC)
  
6. Òrgan responsable del fitxer
  
Direcció General d'Assistència Sanitària - Conselleria de Sanitat
  
7. Servicis o unitats davant els quals pogueren exercitar-se els drets d'accés, rectificació i cancel·lació.
  
Servici de Coordinació de Trasplantaments.


Còpia Permalink ELI